તમે હમણાં ત્યાં સામે જોવો, પેલું યુગલ કેવું હાથમાં હાથ નાંખીને બેઠું છે ! અને પેલા બંને ! એમણે જોડે ઓઢેલી એ એક શાલ પણ મોટી પડી રહે એમ ચપોચપ લપાઈને બેઠા છે ! અને પેલી છોકરીને જરાક માથામાં દુખાવો હોય એમ લાગે છે. એટલે જ કદાચ એણે પેલા ભાઈ – એના પતિ- ના ખભે માથું ઢાળી દીધું છે. પણ આ આલ્હાદ્ક વાતાવરણ અને લોકોના કિસ્સાઓ જ કદાચ એને આંખો મીંચી દેતા રોકી લેતા હશે ! હનીમુન કપલ્સ બધા માટે આ બધું ‘પ્રેમ’ છે ! પણ મને એ આજ સુધી નથી સમજાયું કે, કોઈની સાથે માત્ર પરણી જવાથી પ્રેમ કઈ રીતે થઇ શકે ?